Wulfila - Alemannische Wikipedia

# Wulfila

### Us der alemannische Wikipedia, der freie Dialäkt-Enzyklopedy

Dr Wulfila, griechisch und latinisch Ulfilas, (ungfähr 311-383) isch dr Missionar und Bischof vo de Weschtgote gsi, und het s arianisch-germanische Chrischtedum gründet.

## [ändere] Lebeslauf

Dr Wulfila (Bedütig vom Name: ä chliis Wölfli) isch um 311 n. Chr. gebore worde. Si Muetter schtammt vo Kapadokische Chriegsgfangene ab, är isch entweder Got oder Halbgot gsi. Im Alter vo drissig Johr isch er 'Bischof vo de Chrischte im gotische Land' worde. Er het im Gebiet vo de Weschtgote an dr untere Donau bis 348 missioniert, zun erä Ziit wo s mänggisch Chrischteverfolgige geh het. Er isch in Balkan cho, wo er bi de dörtige Goteschtämm während 33 Johr Richter und Bischof z Niš gsi isch. Dört het er au um 369 d Bible übersetzt und, um s Gotische gnauer z widergee, het er us Ruune, latinische und griechische Buechstabe s gotische Alphebet gschaffe.

## [ändere] Gschichtligi Bedütig

Dr Wulfila isch nit a hundertprozäntige Arianer gsi—für ihn isch dr Jesus au Gott gsi—aber er wird zur Arianische Chille zählt. Näbe de Weschtgote het er au anderi Germane wie Oschtgote, Wandale, Langobarde und Burgunder bekehrt. Dass die germanischi Oberschicht zum Arianismus ghört het, het zu vile Konflikt zwüsche ihre und dr katholische Bevölkerig gfüehrt.

Kategorie: Geistliger | Christetum | Gschicht

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Български
- Català
- Česky
- Dansk
- Deutsch
- English
- Español
- Suomi
- Français
- Frysk
- Galego
- 𐌲𐌿𐍄𐌹𐍃𐌺
- Magyar
- Italiano
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Slovenčina
- Српски / Srpski
- Svenska
- 中文